钦定古今图书集成/理学汇编/文学典/第078卷 > 李黻
## 钦定古今图书集成/理学汇编/文学典/第078卷 > 李黻

按《岳州府志》：“黻字元明，桃源主簿李冲虚曾孙。幼而
嗜学，淹贯经籍。熙宁间，朝廷始以经术取士，黻深索
理致，究圣贤指归。郡试遘疾，慨然有山林之志，葺所
居为养浩园。性好吟咏，慕元、白体。所著有《兑斋编》。当
时名流如李康年等皆与之唱酬，乡里就学者几百
人。宣和三年卒。邑令雷抗为墓志铭。”